Zuboly koncert, vendég: Népzenészek Jimi Hendrixet játszanak
2024-08-30 20:00 - 2024-08-31 02:00 (Europe/Budapest) | Barlang, Dunakorzó 18., Szentendre, 2000, Magyarország
Zuboly:Zenéjével a Zuboly egyedi posztmodern irányzatot képvisel: semmit nem kímélnek, éppúgy keveredik a pop-rock a népzenével, a klasszikus zene a hiphoppal, mint a drum&bass a swinggel. Az általuk feldolgozott zeneszámok „Zubolyosított” változatáról beszélhetünk. Ágoston Béla és a zenekar tagjai több stílusirányzat nevet is kitaláltak, úgymint: broken-etno, agrár hiphop, etno-jazz, folk’n’bass.

Népzenészek Jimi Hendrixet játszanak:Talán nincs zenekar, aminek a neve ennyire plasztikusan leírná, hogy milyen zenére számíthatunk tőlük.Soós Csaba – hegedűZimber Ferenc – cimbalomPénzes Géza – nagybőgő/basszusgitár

A koncertek után DJ Szárnyas Doboz zenél zárásig.

Belépő: 3500/4000 Ft
A koncertek után 1800 Ft

Jegyek: https://tixa.hu/zuboly-koncert-vendeg-nepzeneszek-jimmy-hendrixet-jatszanak-barlang-20240830

A rendezvény az NKA Hangfoglaló Könnyűzenei Támogató Program támogatásával valósul meg.

Magashegyi Underground koncert
2024-08-30 20:30 - 22:00 | Dunakorzó, Dunakorzó 18., Szentendre, 2000, Magyarország
A Magashegyi Underground a Petőfi Rádió egyik korai felfedezettjéből lett a magyar alternatív könnyűzenei szcéna egyik meghatározó koncert-zenekarává. Az együttest 2004- ben alapította Fodor Máriusz, de igazán Bocskor Bíborka énekesnő belépésével találta meg igazi hangját: a vele készített Szeplős Váll és Anglia című dalok hamar ismertté tették a csapatot. Stílusuk bekategorizálhatatlan: városi folkzenéjükben gyakran hallhatunk elektronikus-zenei hatásokat és erős sláger-szerzői vénájuk ellenére nem félnek a sötétebb tónusoktól sem.
Helyszín: Borkorzó nagyszínpadA részvétel ingyenes!
Megvalósult a Nemzeti Kulturális Alap támogatásával.
A programváltoztatás jogát fenntartjuk.

MŰVÉSZ TERASZKONCERTEK
2024-08-30 21:00 - 22:00 | Művész Étterem, Dumtsa Jenő u. 7., Szentendre, Pest, 2000, Magyarország
Hétvégi örömzene a Művész teraszán!
2024. 08. 30. 19:00 Fool Connection Trio
Ismert pop-rock slágerek és egyéb örökzöldek
Papp Zita – ének, Szabó Anna – gitár, Németh Ferenc – gitár

2024. 08. 30. 21:00 Latin Combo Duo
Kubai élőzene – Cuban biomusic
Lili Garces – ének, maracas, guiro, Bíró Zoltán – ének, gitár

2024. 08. 31. 18:00 Klári és Tamás Duó
A 70-es évek ismert és elfeledett magyar dalai
Varga Klári – ének Glatz Tamás – gitár – ének

2024. 08. 31 21:00 Papa Jazz Trió
Táncolható, örökzöld melódiák nem csak jazz kedvelőknek
Bodnár Krisztina – ének, Makó László – szaxofon, Farkas Api – zongora

A koncert ingyenes! Asztalfoglalás ajánlott!

06/26 311 48 vagy 06 30 620 4170

Brains 30
2024-08-30 23:00 - 2024-08-31 00:00 | Borkorzó nagyszínpad
Hihetetlen, de a Brains idén ünnepli három évtizedes fennállását! A Fonogram-díjas együttes 1994-ben alakult Szentendrén, első koncertjüket a Barlangban adták. Bár a zenekar széleskörű népszerűségét a jelenlegi tagokkal érte el, az újjáalakulást megelőzően már tíz éve működött az együttes. A 30 év alatt sokak fiatalságát meghatározó Brains úgy tudott hihetetlen népszerűségre szert tenni, hogy zenéjükre végig a kísérletezés és a különböző zenei stílusok kombinálása volt jellemző. A Brains Magyarország legnépszerűbb elektronikus zenét játszó koncertzenekara: országszerte teltházas klubkoncertek és nagyszínpados fesztiválfellépések igazolják a csapat helyét a hazai és nemzetközi zenei palettán.

Helyszín: Borkorzó nagyszínpad
A részvétel ingyenes!

Megvalósult a Nemzeti Kulturális Alap támogatásával.

Vándorfényképész a PPPlaccon
2024-08-31 09:00 - 18:00 | Patak Parti Placc, Bükkös part 40., Szentendre, Pest megye, 2000, Magyarország
Laczkó Péter ambrotípia eljárással készít képeket. Az érdeklődők bepillanthatnak ebbe az izgalmas XIX. századi eljárásba, külön díjazás ellenében pedig kézhez is kaphatják egy példányban készült üveglemezes képüket.

Identitás és Modernitás Kereszteződései - InFlow Nemzetközi Konferencia
2024-08-31 09:00 - 18:00 | MűvészetMalom, Bogdányi u.32., Szentendre, 2000, Magyarország
Identitás és Modernitás Kereszteződései, szakmai konferencia.
Célunk egy olyan nemzetközi kulturális és tudományos eseménysorozat létrehozása Szentendrén – ahol kiemelkedő előadók megosztják tudásukat, tapasztalataikat, a legfrissebb tendenciákat bemutató kutatási eredményeiket a konferencia programjában, míg a kiállítássorozat friss, modern kortárs ékszertervezési megközelítéseket tár látogatói elé.
Az esemény három részre oszlik: az alkotások bemutatása határokon átívelő folyamatokon keresztül (Kortárs Ékszer Kiállítás), a tudományos konferencia és a művészeti-tudományos műhelymunka (zártkörű, pályázó és kiállító alkotók részére). Ezek egymást támogatva szinergiát teremtenek, összekapcsolva az alkotásokat, tudományt és művészetet.
A konferencia vizsgálja a jövőbeli virtuális technológiák szerepét a művészetek terén, és egyúttal kutatja az egyéni alkotóművészet és a kulturális háttér egyedi találkozását, miközben felfedi a kortárs ékszer alkotóművészet legfrissebb irányait.
I. NAP Konferencia, kerekasztal 9 – 18 h-ig
Előadók:
1. Tudásmenedzsment eszközök az alkotói munkában és tudásátadásbanDr. Kiss Ferenc, elnök, MTA GB Tudásmenedzsment Munkabizottság
2. A jövő virtuális technológiáinak szerepe a művészetbenProf. Baranyi Péter, egyetemi tanár, MTA doktora, a Pannon Egyetem 3D Virtuális és Digitális Környezetek Laboratórium vezető
3. Nemzetközi szinergiák a kortárs narratív ékszer területén – kerekasztal beszélgetés
4. „Az élettelen tárgy zajos narratívája”. Kortárs narratív ékszerek személyes összefüggéseken és gyakorlaton keresztül.Dr Jack Cunningham, Emeritus Professor
5. A tudatos tervezés természeteJermakov Katalin, Ferenczy Noémi díjas ékszertervező, MANA Design Stúdió
6. VIII. kortárs aranyműves kiállítás: tapasztalatok a nemzetközi kiállításokról és a bennük fellelhető aktuális kreatív irányzatokról.Magdalena Vélez Salinas, Elnök, Társalapító, AdOC Association (Kortárs Aranyművesek és Ékszertervezők Szövetsége), Madrid
7. Nexus: az anyagok és az üzenet kapcsolatai a kortárs ékszer tervezésbenCarlo Lucidi, művész, kurátor, galerista, Róma, Carlo Lucidi Galéria
8. “Nem vész el, csak átalakul”, reflexiók a kortárs ékszerekre, ékszertörténeti analógiákon keresztülAlt Andrea ékszerszakértő
A konferenciáról – online formában elérhető – összefoglaló készül.Az előadások angol és magyar nyelven hangzanak el, tolmácsolás mellett.
A rendezvényről bővebben: www.inflowexpo.comKapcsolat: inflow@inflowexpo.com +36-30-488-7332
Belépőjegyek korlátozott számban, 35.000 Ft-os áron – + interentes kezelési költség – az alábbi linken vásárolhatóak:Konferencia link: https://www.eventbrite.co.uk/…/identitas-es-modernitas…A belépőjegy ebédet és a szünetekben édes, sós süteményt is tartalmaz.

Iparművészeti vásár a PPPlaccon
2024-08-31 09:00 - 19:30 | Patak Parti Placc, Bükkös part 40., Szentendre, Pest megye, 2000, Magyarország
Környékbeli iparművészek legújabb alkotásaiból kiállítás és vásár az árnyas Bükkös-patak partján található Angyalos Villa kertjében.

Szövegek szárnyén - Irodalomterápia Lencsés Anitával
2024-08-31 10:00 - 11:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Irodalomterápia Lencsés Anitával.
Az önismereti foglalkozásra várunk mindenkit, aki szeret olvasni, és nyitott arra, hogy szépirodalmi művek, kreatívírás-gyakorlatok és asszociációs kártyák segítségével körüljárja saját életének egy-egy nagy kérdését, és szavakba öntse a gyakran nehezen megfogalmazható érzéseit.
A részvétel ingyenes, de regisztrációhoz kötött.Regisztráció: lencses.anita.pszichologus@gmail.com
Maximális létszám: 12 fő
A belépés ingyenes!

Gyermekfoglalkozás az epreskertben
2024-08-31 10:00 - 12:00 | Tourinform udvar, Dumtsa Jenő u. 22., Szentendre, Pest, 2000, Magyarország
Festéssel és nemezeléssel várunk mindenkit!

Alkotás a PPPlaccon
2024-08-31 10:00 - 13:00 | Patak Parti Placc, Bükkös part 40., Szentendre, Pest megye, 2000, Magyarország
Függő növénytartó-készítés növényfüggőknek. Ha te is úgy szereted a növényeket, mint mi, és már nem tudod hova tenni az újabb szerzeményeket, várunk szeretettel a PPPlacc Alkotósarkában, ahol növénytartókat készítünk makramé és más technikával. A részvétel adományos alapú.

Tűzzománckészítő workshop
2024-08-31 10:00 - 13:00 | Városi Vendégház, Fő tér 12., Szentendre, Pest, 2000
Hegedüs Ágota tűzzománckészítő vezetésével egyedi medált, fülbevalót, ékszert készíthetsz.
Regisztráció: tdm@szentendre.huHelyszín: Városi Vendégház (Fő tér 12.)

Szentendrei Szabadtéri Tárlat
2024-08-31 10:00 - 17:00 | Bükkös patak
A Bükkös-patak partját ismét festők népesítik be, ahol több száz alkotás tekinthető majd meg. A műtárgyakat maguk az alkotók állítják ki, így akár velük is találkozhatunk, kérdezhetjük őket a legfrissebb alkotásaikról. A főként szentendrei művészeket felvonultató szabadtéri tárlat igazi montmartre-i atmoszférát teremt a patak két partján elhelyezett festőállványok hosszú sorával. A rendezvény három főszervezője: Istók Bernadett, Verebélyi Diána és Görög László.

Személyes Narratív Tér: Nemzetközi Kortárs Ékszer Kiállítás és Verseny
2024-08-31 10:00 - 17:00 | MűvészetMalom, Bogdányi u.32., Szentendre, 2000, Magyarország
Nemzetközi, nyílt, kortárs ékszer kiállítás és verseny.
A kiállítás a Szentendre Éjjel Nappal Fesztivál eseményeként indul.
Időpont: 2024. augusztus 31. – október 13.Helyszínek:Szentendre, Ferenczy Múzeum Centrum, MűvészetMalomSzentendrei Régi Művésztelep Petőfi Kulturális ÜgynökségHybrid Art Space Galéria Budapest.
A kiállítással egyidőben, augusztus 31-én nemzetközi konferencia is megrendezésre kerül, ahol hazai és külföldi neves előadókat hallhatunk a MűvészetMalomban, Szentendrén.
Részletek: www.inflowexpo.com
Kiállítás és pályázati felhívás témája: Személyes Narratív Tér
A kiállítás alkotóit nemzetközi, szakmai zsűri választja ki.
Összegzés:
“A múltunk meghatározza a jelenünket, és ez a történelem kulcsfontosságú a jövőnk szempontjából. A narratív ékszer műfaja tökéletes lehetőséget kínál arra, hogy felfedezzük személyes érdeklődésünk témáit, legyen az mély vagy újszerű, új nézőpontokat és megközelítéseket teremtve.
A résztvevők számára az a kihívás, hogy elmeséljék múltbeli vagy jelenlegi tapasztalataikat, utazásaikat és kutatásaikat, és olyan viselhető tárgyakat hozzanak létre, amelyek provokálják, meglepik és/vagy szórakoztatják a nézőt.”
(Dr. Jack Cunningham)
Mindez mögött egy alapvető kérdés áll:
Hogyan formálja személyes történeted az ékszertervezési megközelítésedet, és hogyan szolgálhat katalizátorként a kreatív felfedezés és innováció számára?
A NEMZETKÖZI ZSŰRI TAGJAI:
Dr. Jack Cunningham, Emeritus ProfesszorCarlo Lucidi, művész, kurátor, galerista, Róma, Carlo Lucidi GalériaMagdalena Vélez Salinas, Elnök, Társalapító AdOC Association(Kortárs Aranyművesek és Ékszertervezők Szövetsége), MadridJermakov Katalin, Ferenczy Noémi díjas ékszertervező, MANADesign StúdióSimonyi István, művészettörténész, író, gyűjtőBajcsi-Nagy Balázs, ötvösművész, fémműves tervező, a NEKSZOEElnökségi tagja, az Ötvös Mesterségtörténet Gyűjtemény szakmai kurátora

Küldetésünk:
„Anélkül, hogy lenne közönség, anélkül, hogy nézők jelenléte lenne, ezek az ékszerek nem teljesítenék azt a funkciót, amiért létrejöttek. A néző az igazi művész. A látása, szíve, elméje – összeolvadva és nagyobb vagy kisebb mértékben megértve a teremtő szándékát – ad nekik életet.” — Salvador Dalí

Célunk olyan nemzetközi narratív, kortárs ékszer kiállítás életre hívása, amely egy friss, modern kortárs ékszer tervezési és megvalósítási szemléletet mutat be látogatóink számára.

Fontos számunkra, hogy az alkotások izgalmas művészeti megfogalmazásaik mellett viselhetők is legyenek a mindennapokban.

Így figyelmünk középpontjában a széles körű és mégis mély kapcsolat kialakítása áll az alkotók – alkotások és a nézők között.

A kiállításra a belépés díjtalan.

Személyes Narratív Tér: Nemzetközi Kortárs Ékszer Kiállítás és Verseny
2024-08-31 10:00 - 18:00 | MűvészetMalom, Bogdányi u.32., Szentendre, 2000, Magyarország
Nemzetközi, nyílt, kortárs ékszer kiállítás és verseny.
A kiállítás a Szentendre Éjjel-Nappal Nyitva Fesztivál eseményeként indul.
Időpont: 2024. augusztus 31. – október 13.Helyszínek:Szentendre, Ferenczy Múzeum Centrum, MűvészetMalomSzentendrei Régi Művésztelep Petőfi Kulturális ÜgynökségHybrid Art Space Galéria Budapest.
A kiállítással egyidőben, augusztus 31-én nemzetközi konferencia is megrendezésre kerül, ahol hazai és külföldi neves előadókat hallhatunk a MűvészetMalomban, Szentendrén.Részletek: www.inflowexpo.com
Kiállítás és pályázati felhívás témája: Személyes Narratív Tér
A kiállítás alkotóit nemzetközi, szakmai zsűri választja ki.
Összegzés:
“A múltunk meghatározza a jelenünket, és ez a történelem kulcsfontosságú a jövőnk szempontjából. A narratív ékszer műfaja tökéletes lehetőséget kínál arra, hogy felfedezzük személyes érdeklődésünk témáit, legyen az mély vagy újszerű, új nézőpontokat és megközelítéseket teremtve.
A résztvevők számára az a kihívás, hogy elmeséljék múltbeli vagy jelenlegi tapasztalataikat, utazásaikat és kutatásaikat, és olyan viselhető tárgyakat hozzanak létre, amelyek provokálják, meglepik és/vagy szórakoztatják a nézőt.”
(Dr. Jack Cunningham)
Mindez mögött egy alapvető kérdés áll:
Hogyan formálja személyes történeted az ékszertervezési megközelítésedet, és hogyan szolgálhat katalizátorként a kreatív felfedezés és innováció számára?

A NEMZETKÖZI ZSŰRI TAGJAI:
Dr. Jack Cunningham, Emeritus ProfesszorCarlo Lucidi, művész, kurátor, galerista, Róma, Carlo Lucidi GalériaMagdalena Vélez Salinas, Elnök, Társalapító AdOC Association (Kortárs Aranyművesek és Ékszertervezők Szövetsége), MadridJermakov Katalin, Ferenczy Noémi díjas ékszertervező, MANA Design StúdióSimonyi István, művészettörténész, író, gyűjtőBajcsi-Nagy Balázs, ötvösművész, fémműves tervező, a NEKSZOE Elnökségi tagja, az Ötvös Mesterségtörténet Gyűjtemény szakmai kurátora

Küldetésünk
„Anélkül, hogy lenne közönség, anélkül, hogy nézők jelenléte lenne, ezek az ékszerek nem teljesítenék azt a funkciót, amiért létrejöttek. A néző az igazi művész. A látása, szíve, elméje – összeolvadva és nagyobb vagy kisebb mértékben megértve a teremtő szándékát – ad nekik életet.” — Salvador Dalí

Célunk olyan nemzetközi narratív, kortárs ékszer kiállítás életre hívása, amely egy friss, modern kortárs ékszer tervezési és megvalósítási szemléletet mutat be látogatóink számára.

Fontos számunkra, hogy az alkotások izgalmas művészeti megfogalmazásaik mellett viselhetők is legyenek a mindennapokban.
Így figyelmünk középpontjában a széles körű és mégis mély kapcsolat kialakítása áll az alkotók – alkotások és a nézők között.

Az eseményről itt olvashatsz részletesen: www.inflowexpo.comA pályázati kiírást itt találod:https://www.inflowexpo.com/home/hu/open-call-hu/
A kiállításra a belépés díjtalan.

Szervezők:„InFlow” Exhibition & Conference Team,Frangipani Stúdió és Galéria, Szentendre

Kérdés esetén fordulj hozzánk bizalommal:inflow@inflowexpo.com, +36-30-488-7332

Kalocsai Zoltán festőművész virágcsodái
2024-08-31 10:00 - 18:00 | RegenTag Műhelygaléria, Kucsera Ferenc utca 2/a, Szentendre, 2000, Magyarország
A fesztivál mindhárom napján megtekinthető a Kalocsai Zoltán festőművész virágcsodáit bemutató kiállítás.

BABAKOCSI KIÁLLÍTÁS
2024-08-31 10:00 - 18:00 | Blue Land Folklor
A kiállítás az üzlet előtti Virágok és Kívánságok terén tekinthető meg. Az üzlettulajdonos gyűjteménye olyan eredeti méretű, illetve gyerekjátéknak készült babakocsiból áll, melyek a 19-20. századból származnak. Az arra járók nemcsak a babakocsik „évjáratát”, hanem jellegzetességeit, és érdekességeket is megtudhatnak.

COLORS OF HUNGARY
2024-08-31 10:00 - 18:00 | Blue Land Folklor
A Colors of Hunary állandó kiállítás a különböző országrészekből gyűjtött terítőket, párnákat, kerámiákat, babákat mutatja be abból a célból, hogy a látogatók megismerjék a magyar népművészet sokoldalúságát és szépségeit. A kiállítás nyitvatartási időben ingyenesen megtekinthető.

Élményfestés
2024-08-31 10:00 - 18:00 | Fess-Velem Élményfestő stúdió, Alkotmány u. 14., Szentendre, Pest, 2000
Élményfestés személyre szabottan előzetes bejelentkezés alapján a Fess-Velem Élményfesttő Stúdióban. Válassz időpontot és képét, amit meg szeretnél festeni! Semmit nem kell hoznod, csak magadat és a tehetségedet, a festéktől az instrukciókig minden segítséget megkapsz, az általad kiválasztott kép megrajzolva vár feszített vászonra!
További részletek és bejelentkezés: www.fess-velem.hu

AMIT MEGUNTÁL, MÁSNAK KINCS! - JÓTÉKONYSÁGI BOLHAPIAC
2024-08-31 10:00 - 18:00 | Parti Medve, Ignatovity Jakov utca 2., Szentendre, Pest, 2000
Hozd be megunt játékodat, könyvedet, tanszeredet a Parti Medvébe – a fesztivál kezdetéig nyilvántartási időben bármikor jöhetsz! Mi összegyűjtjük ezeket, és ebből rendezünk egy jókedvű bolhapiacot. Gyere és böngész szombaton a felajánlott kincsekből! A vásár bevételét a Dunakanyari Család- és Gyermekjóléti Intézménynek ajánljuk fel, akik az iskolakezdésben segítenek ezzel a hátrányos helyzetű családoknak.
A fesztivál kezdetéig gyűjtjük a könyv-, játék- és tanszeradományokat a boltban.

"TALÁLKOZÁSOK" ÉKSZER KIÁLLÍTÁS ÉS VÁSÁR
2024-08-31 10:00 - 18:00 | Frangipani Stúdió és Galéria, Bartók Béla utca 5. b., Szentendre, 2000, Magyarország
„Találkozások: Ékszerek és Történetek” – Ezen a kiállításon az ékszerek, mint találkozási pontok jelennek meg, ahol múlt és jelen, kultúrák és érzelmek fonódnak össze. Fedezd fel, hogyan válik minden ékszer egy történetet hordozójává, mely áthidalja az időt és a teret, elmesélve saját különleges történetét!

INFLOW NEMZETKÖZI IPARMŰVÉSZETI ÉKSZER VÁSÁR
2024-08-31 10:00 - 18:00 | MűvészetMalom, Bogdányi u.32., Szentendre, 2000, Magyarország
Első alkalommal nemzetközi iparművészeti ékszer kiállítást és vásárt tartunk Szentendrén. Fantasztikus környezetben, a MűvészetMalomban különleges kiállítás és vásár kap most helyet, ahol a látogatók hazai és külföldi ékszertervezők alkotásait ismerhetik és vásárolhatják meg. Az ékszerek izgalmas formavilágokat, hagyományos és új anyagokat is megjelenítő, egyedi tervezésű és készítésű, kis darabszámú ékszerek lesznek. Különleges lehetőség ilyen művészekkel, ékszerekkel találkozni.
A kiállítás és vásár szombaton és vasárnap 10 – 18 óra között látogatható.

SZENTENDRE FEST
2024-08-31 10:00 - 19:00 | Templomdomb, Templom tér 1., Szentendre, Pest, 2000
„Legyen a szép mindenkié” (feLugossy László)
Fessünk együtt a Templomdombon egy nagy kifeszített vászonra! A mű elkészítésében Zarubay Bence képzőművész segít. Festészetére Szentendre motívumai, jellegzetes, egyedi képi világa jellemző, amelyet a festészet során igyekszik átadni, megmutatni.
A program 2024. augusztus 31-én és szeptember 1-jén, 10:00-14:00 óra és 16:00-19:00 óra között kerül megrendezésre.

INFLOW NEMZETKÖZI KORTÁRS ÉKSZER KIÁLLÍTÁS ÉS VERSENY
2024-08-31 10:00 - 19:00 | MűvészetMalom, Bogdányi u.32., Szentendre, 2000, Magyarország
Egyéni történetek az ékszertervezésben:
Nemzetközi kiállításunk az élet szépségeit köszönti, az egyéni utakat, megéléseket. Arra ösztönöztük a tervezőket, hogy ihletet merítsenek saját történetükből és olyan művészi ékszereket alkossanak, melyek tisztelettel adóznak megélt pillanataiknak, eredményeiknek, kultúrájuknak, miközben megálmodják a jövőt.
A nemzetközi kortárs ékszer kiállítás sorozaton belül két kiállítás is látható:

A Milánói Ékszerhét díjazott alkotóinak bemutatkozása
Nemzetközi pályázat alapján, kiállítás és verseny, melynek témája: „Személyes Narratív Tér”. Az alkotásokat nemzetközi szakértői zsűri választotta ki.

A kiállítások a MűvészetMalom épületében, Szentendre, Bogdányi út 32. sz. alatt, szombaton és vasárnap 10-től 19 óráig látogathatóak.
Megnyitó ünnepség és díjátadó gála: augusztus 31. 19 h
Zene: Máhr Richard, jazz est.

KÖZÖS KÉPALKOTÁS
2024-08-31 10:00 - 19:30 | Newsee Store
Közös és szabad képalkotás az utca embereivel a Newsee Store falán. A Newsee Store utcafrontján és belső terében lehetőség nyílik a szabad képalkotásra egy nagy kifeszített papíron, ahol mindenki kapcsolódhat egymással időtől függetlenül ebben a három napban. Cél, hogy közösen alkossunk egy nagy képet, amely rajzokat és szövegeket egyaránt tartalmazhat. Az eszközöket és teret a Newsee Store biztosítja, minden más a képzeletre van bízva.

SZENTENDREI JAPÁN NAP azaz JAPÁN FESZT
2024-08-31 10:00 - 19:30 | Japánkert, Japánkert, Szentendre, Pest megye, 2000, Magyarország
Program:
-10:00 Kapunyitás / Gate Opening
-10:30-10:50 Megnyitó Beszéd – Ono Hikariko Japán Nagykövet és Szentendre Polgármestere
-10:00- 17:00 Zopcsák Ferenc japán kalligráfus egész nap várja az érdeklődőket. Ferenc instrukciói alapján ki is próbálhatjátok ezt a tradícionális művészeti ágat, de kérhettek egyedi kalligráfiákat is.
A részvétel vagy egyéb díjazás adományos jellegű.
-10:00-16:00 Mizuhiki azaz a japán zsinórkötés művészének és oktatójának Kazue Kuwana workshopja.
Az adott időszakban bárki készíthet és tanulhat különleges csomózási technikákat, készíthet kulcstartót, fülbevalót stb. Mindenkit várunk szeretettel.
Program díjazása adományos jellegű.
-11:30-12:00 Urasenke Magyarország Egyesületének teaceremónia bemutatója lesz látható.
Ebben a fél órában az Urasenke iskola magyar képviselői bemutatják A Tea Útját amin egyáltalán nem olyan könnyű járni, mint azt gondolnánk és kiderül miért is tarják ezt a teafogyasztási formát a megvilágosodás egyik lehetséges ösvényének:) Rengeteg értéket és tanítást képvisel ez a gyakorlat az Élni Tudással kapcsolatban.
A program ingyenes.
-14:00-17:00 Urasenke Teakóstoló
kihelyezett helyszín: Newsee Store Alkotmány utca 3.
foglalható időpontok: 14:00, 14:30, 15:00, 15:30, 16:00, 16:30
Díja: 3500 Ft
-12:00-16:00 Kimono bemutató, próba és 1 meghatározott időpontban 15:00 Japán táncoktatás Holló Viktória vezetéséve.
Megtudhatjuk mikor, mit, mivel hogyan viselnek hagyományosan a japán emberek, hogyan nevezik a különböző kiegészítőket és ezek után ki is próbálhatjuk őket. A program részeként Viktória mindannyiunknak megtanít egy-két egyszerű japán néptáncot.
A részvétel ingyenes.
-13:00-14:00 Kashima Shiden Jikshin Kage-ryu Kenjutsu bemutatója
A kendzsucu a japán kardvívás régi művészete. Közvetlenül a modern kendó ősének tekinthető. Fő különbség az edzés módszerében, eszközeiben és céljában található. A kendzsucu célja a tényleges, gyakorlatban használható vívótudás, és az azon keresztüli szellemi fejlődés elérése.
A Szentendrei Jikishinkan Dojo-ban 2018-ban indultak az edzések, Bella István vezetésével, melyek során hosszú és rövid kardos technikákat sajátíthatnak el a tanulók. Magyarországon az elérhető legmagasabb, menkyo kaiden fokozattal rendelkező, Pécsett élő és oktató Suzuki Kimiyoshi sensei irányítása alatt tanulják a szamurájok korának ősi harcművészetét. Minden érdeklődőt várunk szeretettel!
A részvétel ingyenes.
-13:00-16:00 Ábrahám Anna workshopja, ahol bárki kipróbálhatja a Suminagashi technikát (márványos papír) vagy készíthet ezzel a technikával egyedi legyezőket.
Díjazása adományos jellegű.
-13:00-14:00 Kerti Séta Dani Zoltánnal
A JAPÁN FESZT keretein belül privát sétát tehettek a Szentendrei japánkert és a Japánkert Magyarország Egyesület alapítójával Dani Zoltánnal. Az előadás során megtudhatjátok mik a céljai, ismérvei és szellemi mondanivalója a japánok kertépítészetének és miért mondják sokan hogy ez már művészet. Fény derül a kapcsolatra ember-kert-és a Világot átjáró erők közt.
Zoltán nem szokta ezt nagy dobra verni, de mi megsúgjuk nektek, hogy vannak kertészeti tanfolyamai és gyakorlati foglalkozásai is az Egyesületnek. Kérdezzetek bátran ezekről a lehetőségekről is személyesen:)
A program ingyenes.
-18:00-19:30 Sakura Band concert
A budapesti székhelyű Szakura Együttes hagyományos japán hangszereken szólaltat meg japán dallamokat. Művészeti és oktatási tevékenységük során a japán zene minél szélesebb körű megismertetésével kívánják erősíteni a kulturális kapcsolatokat Magyarország és Japán között. Budapesten felléptek már többek között a Magyar Zene Házában, a Néprajzi Múzeumban, emellett vidéki városokban is szívesen látott szereplők, mint például Gyulán, Békéscsabán, Keszthelyen, Debrecenben és Veszprémben.
Tagjai: Sakai Keiko ének – szoprán / Iwase Tohko fuvola, shinobue / Görbe Károly tsugaru-jamisen / Kuwana Kazue oboa, koto, shinobue, zeneszerzés, hangszerelés / Farkas Yuki zongora, zeneszerzés / Murata Marika zongora / Katsumata Mugi zongora
Regisztrációs díj: 3500 Ft
-10:00- 16:00 Magyarországi Origami egyesület workshopja. A program során az origami azaz a japán papírhajtogatás alapjaival ismerkedhetnek meg a részt venni kívánók és pár érdekes, viszonylag könnyen elkészíthető mozgó figura hajtogatására less lehetőség.
A program adományos jellegű.
– 10:00-13:00 Japán füzet- és könyvkötés
Japán füzet- és könyvkötésre várunk benneteket szeretettel a Japán Napon.
A foglalkozást Törőcsik Katalin iparművész vezeti.
A japán könyvkötés a legjobb módszer arra, hogy bármilyen textúrájú és vastagságú papírlapokat könyvvé vagy füzetté alakítsunk. Ezen a délutánon vázlatfüzeteketvagy egyedi naplókat készítünk merített- és kreatív papírok felhasználásával,fonalak, tűk és lyukasztók segítségével. A füzetek gerince egyszerűen és praktikusan készül,közben a kötetek gerincén kifinomult, geometrikus mintákat hozunk létre.
Regisztrációs díj: 5.500 Ft/fő.
A program során három füzet elkészítésére lesz lehetőség.
– 14:00-15:00 Sárkányok és lebegő konstrukciók
A japán sárkányok készítésének technikáját követve látványos és színes dekorációkat készítünk.
A foglalkozást Törőcsik Katalin iparművész vezeti.
A japán sárkányok légies és filigrán anyagokból, bambuszpálcák és vékony, színes papírok felhasználásávalkészülnek. Ezen a délutánon először megismerkedünk az anyagokkal és a technikai alapokkal, a japán papírsárkány tradíció történetével, Bodóczky István képzőművész munkásságával majd rugalmas bambuszhasítékok hajlításával és kötözésével, térbeli formák konstruálásával hozunk létre függesztett dekorációkat. A szerkezetre színes papírokat illesztünk, ezeket ragasztással rögzítsük és feszítjük.
Regisztrációs díj: 5.000 Ft/fő.
A program során kettő függeszthető szobor elkészítésére lesz lehetőség.
-11:00-12:00 A Budapest Főnix Kendo and Iaido klub bemutatója lesz látható.
A klub Magyarország első Japán vívóklubja 1982 óta töretlenül működik és számos nemzetközi sikerrel büszkélkedhet Európa és világbajnokságokon is.
A helyszínen Bárány Tiborral a klub vezetőjével is megismerkedhettek és nyugodtan tehettek fel kérdéseket is a klubbal és a japán vívással kapcsolatban:)
A program ingyenes.
-10:00-18:00 Tóth-Vásárhelyi Réka kokeshi baba készítő művész vására.
Réka magyar, nemzetközileg is elismert kokeshi baba készítő. 2015-ben elsőként lett díjazott külföldiként a Japán Országos Kokeshi versenyen. 2016-ban pedig elsőként nyerte meg ugyanezt a versenyt külföldiként. A kokeshi baba kézművesség modern irányát képviseli. Ő volt az első külföldi, akit meghívtak a nemzeti kokeshibaba mesterek zárt köreibe. Mestere Aoki Rjoka lett. Egy amerikai kutató (Jennifer McDowell) szerint ezt nőként elérni a szilárd szerkezetű japán társadalomban „antropológiai áttörésnek” nevezhetjük. Munkáit számos japán, európai, amerikai és magyar fórumon díjazták és rendszeresen tart előadást is a témában.
Ebben az évben különféle Japán ételek, italok, termékek megvásárlására is lesz lehetősége az idelátogatóknak.
Minden Japán kultúra iránt érdeklődőt szeretettel várunk.

"MANA CLASSES" ÉKSZERKIÁLLÍTÁS
2024-08-31 10:00 - 20:00 | Mana Ékszerstúdió, Görög utca 4., Szentendre, Pest, 2000
A kiállításon a Mana Ékszerstúdió elmúlt évi ékszer-design kurzusainak munkáiból mutatunk be válogatást. Tárlatvezetéseket, műhelybemutatókat tartunk – kapcsolódva a MűvészetMalomban zajló Inflow Kortárs Ékszer Kiállítás és Konferencia programjaihoz.
Műhelybemutató és tárlatvezetés: szeptember 1. 10:00, 16:00

Éjjel-nappal MikroCsodák Múzeuma
2024-08-31 10:00 - 21:30 | MikroCsodák Múzeuma, Görög utca 4., Szentendre, Pest megye, 2000, Magyarország
A Szentendre Éjjel-Nappal Nyitva programsorozat alkalmából hosszabbított nyitvatartással várja a látogatókat a MikroCsodák Múzeuma!
2024.08.30. 10:00 – 21:30
2024.08.31. 10:00 – 21:30
2024.09.01. 10:00 – 21:30
www.mikrocsodak.hu | 2000 Szentendre, Görög utca 4.

A magyar csokoládéművészet világszínvonalú! -3 tételes kötetlen és önműködő kóstolósor
2024-08-31 10:00 - 23:00 | Édeni Édességek Boltja, Dumtsa Jenő utca 9., Szentendre, Pest, 2000, Magyarország
Mindhárom SZÉN napon kedvet csinálunk Magyarország TOP csokoládéihoz!
Az “ÉDENI HÁRMAS” kóstolótálcán:1 téma, 3 csokifalat + minden fontos információ
1. kóstoló: Rózsavölgyi teljes kiőrlésű ét 72%
2. kóstoló : Chococard Nicaragua tej 58%
3. kóstoló: Harrer barackmagos-barackos vegán
A hármas kóstoló ára: 1590 Ft

Kávékóstoló
2024-08-31 10:30 - 12:00 | Newsee Store
Kávéimádók figyelem!
Egy nagyon különleges alkalmon vehettek részt nálunk ha szeretnétek többet megtudni a kávéról és kicsit elmerülnétek a különböző kávék fajtáiban és feldolgozási lehetőségeiben. Biztosíthatlak titeket hogy sosem hallott infármációkhoz juthattok amellett hogy megtanulhatjátok mire kell figyelnetek és milyen pörkölés mit is jelent tulajdonképpen.
Az alkalmat Hrecska-Kovács Renáta tartja majd.
Bemutatkozását itt olvashatjátok:2022 óta foglalkozom kávéval a budapesti Waycup baristájaként és a Cupping Club Hungary egyik alapító-vezetőjeként. Ami egykor hobbinak indult, már régóta igazi szenvedéllyel tölt el: amikor csak tehetem, kávéval foglalkozok – indultam már barista, filter, cup tasters és AeroPress versenyeken, workshopokat és oktatásokat tartok, illetve minden nap megpróbálok valami újat tanulni erről az izgalmas és csodálatos növényről, amit kávénak hívunk.

Várunk minden érdeklődőt szeretettel.

Részvételi díj 5000 FtJelentkezni itt tudtok:https://airtable.com/appbFlOFPICg6…/pagscD2sAvygSg3Ah/form

Vitéz László Ángliában bábelőadás
2024-08-31 11:00 - 12:00 | Dunaparti Művelődési Ház, Dunakorzó 18., Szentendre, Pest, 2000, Magyarország
VITÉZ LÁSZLÓ ÁNGLIÁBAN

Rendezte és játssza: Barna Zsombor

Megszületett Vitéz László és Vas Juliska kisfia. Bizony ám, pajtikák! Csakhogy van egy kis bökkenő: mi legyen a gyerek neve? Juliska ragaszkodik hozzá, hogy egy ilyen kemény gyereknek a Henrik nevet kell kapnia, viszont László mindenképp a László nevet adná a kicsinek. Mivel nem jutnak dűlőre, László elhatározza, hogy meglátogatja ángliai barátját, Punch urat, aki még a Lamancsi csatornán is túl lakik. Tőle majd tanácsot kér ebben a név ügyben és egy kalap alatt meg is kéri barátját, hogy legyen a gyerek keresztapja. Igen ám, de út közben találkozik egy régi ismerőssel, aki nem más, mint maga a Szamár… akarom mondani a Halál, aki bosszút akar állni Vitéz Lászlón, ezért elrabolja a gyereket. Így leleményes hősünknek újra bizonyítania kell talpraesettségét.

A mese közvetlen folytatása a Vitéz László menyecskét keres című „bábtörténeti opusznak”. Bővelkedik vidámságban, dalolászásban és az elmaradhatatlan palacsintasütős igazságszolgáltatásban.

Előadásommal tisztelegni szeretnék Kemény Henrik munkássága előtt, ugyanakkor igyekszem a piros sipkás pajtikát egy új megközelítésben bemutatni. Mindenféle komolyságot és rosszkedvet otthon hagyni szíveskedjenek!

Az előadás időtartama: 55 percAjánlott korosztály: 3-99 év
